Video: Apies net so dol oor sosiale mediaSkermskoot uit die video In vandag se wêreld waar die mens al hoe meer moderne tegnologie as deel van ons lewens aanvaar, lyk dit of apies ook die neiging wil volg. ŉ Video, wat reeds verlede jaar gedeel is maar veral nou opslae maak op sosiale media, wys hoe apies ŉ selfoon gebruik asof dit ŉ alledaagse aktiwiteit is. Die apies kyk na die slimfoonskerm en blaai deur vermoedelik ŉ sosialemedia-profiel. Die video laat kykers lekker lag en is reeds byna 180 000 keer gekyk. Die video wys hoe ŉ man ŉ slimfoon vir drie apies wys wat skynbaar vasgenael voor die skerm sit. Een van die apies hou die slimfoon vas en blaai deur die verskillende plasings. Die byskrif “Craze of social media” is gebruik om die video te deel. Dit het groot opslae gemaak. Sommige gebruikers meen dis “baie oulik, terwyl ander meen dit lyk of apies ook verslaaf is aan slimfone. “Dis skreeusnaaks om te sien hoe nuuskierig hulle is. Hulle na-aap ons!” het nog iemand gesê. “Ha ha ha ha, die sosialemedia-effek het hulle ook aangegryp. Kyk hoe ernstig klets die apies!” skryf nog iemand. Craze Of Social Media????‍♀️????‍♀️ pic.twitter.com/UiLboQLD32 — Queen Of Himachal (@himachal_queen) July 10, 2022